তলতীয়া কৰ্মচাৰী এজনক কাণত ধৰাই আঁঠু কঢ়াই ৰাখি তেওঁৰ সন্মুখত কে'ক কাটি পৈশাচিক প্ৰদৰ্শনকামিতা দেখুওৱা মুকেশ হুন্দাইৰ পৰিচালন সঞ্চালক ৰিচভ হিম্মটচিংকাৰ বিৰুদ্ধে দিচপুৰ আৰক্ষী থানাত দাখিল হৈছে তিনিখনকৈ পৃথক এজাহাৰ।
সদৌ অসম অট'মবাইল শ্ৰমিক সন্থা, অৰ্কিড ইণ্ডিয়া আৰু ৰামৰ সেনা নামৰ তিনিটা সংস্থাই আজি ৫ জুলাইত এই এজাহাৰ কেইখন দাখিল কৰিছে।
'অসমীয়া যুৱকৰ ওপৰত পুঁজিপতিৰ নিৰ্য্যাতনৰ বিৰুদ্ধে আমি সংগ্ৰাম চলাই আহিছো। ৰিচভ হিম্মটচিংকাৰ বিৰুদ্ধে আমি দিচপুৰ থানাত এজাহাৰ দাখিল কৰিছো,' ঘটনাটোৰ গৰিহণা দি মন্তব্য শ্ৰমিক সংগঠনটোৰ সভাপতি প্ৰণৱ গগৈৰ।
আনহাতে ঘটনাটো মানৱাধিকাৰৰ চূড়ান্ত উলংঘন ৰূপে অভিহিত কৰি এজাহাৰ দাখিল কৰিছে অৰ্কিদ ইণ্ডিয়াৰ সঞ্চালক ঋষিৰাজ হাজৰিকাই।
অসমৰ বিৰোধী দলপতি, কংগ্ৰেছ নেতা দেৱব্ৰত শইকীয়াই পূৰ্বে অসম আৰক্ষীক নিজাববীয়াকে ব্যৱস্থা গ্ৰহণ (suo moto) কৰিবলৈ আহ্বান জনাইছিল।
ঘটনাটোক লৈ অসমত আজি ছ'চিয়েল মিডিয়াতো তীব্ৰ প্ৰতিক্ৰিয়াৰ সৃষ্টি হৈছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
